วางแผนเดินทางกลับจากพัทยา กะว่าจะแวะหาทานข้าวแถวบางแสน เสริทหาจากการรีวิวของเพื่อนๆวงในเลยอ่ะค่ะ มีหลายร้าน แต่ที่สะดุดฉุดให้อ่านรีวิว คือร้านปลาทู (ทิดอ้วน) เพราะเนื่องจากเราเป็นคนที่ชอบปลาทูอยู่แล้ว และที่กระชากใจให่เลือกเลย คือร้านนี้มีตับปลาทู ซึ่งหาทานยากมากกับเมนูตับปลาทู ตกลงตามนี้เลือกร้านนี้แหละ ออกเดินทาง

   เส้นทางตามแผนที่พี่กูลฯ เลยค่ะ วิ่งจากนาเกลือพัทยา เข้าสุขุมวิท ตัดลงบางแสนล่าง มุ่งหาดวอนนภา เจอตัวทีเลี้ยวซ้าย เลี้ยวตามถนนเลี้ยวขวา ตรงไปนิดร้านอยู่ซ้ายมือ ตามจุดสังเกตุตามลายแทงเค้าบอกตรงข้ามตึกม่วง ตอนนี้เป็นตึกเขียวแร้นนะคะ 555+ มีลานจอดรถจอดสะดวกสบายค่ะ
   เดินเข้าหน้าร้านเหมือนเราเดินเข้าบ้านเลยอ่ะค่ะ  อิอิ รู้สึกงั้นจริงๆ อบอุ่นดี ป้าเจ้าของร้านก็ดีมากๆเลย นั่งทานก็สบายๆ แบบอยู่บ้านเลย สาดสายตาไปป๊ะกับป้ายแนะนำเมนู มีตับปลาทูด้วย คือใจหวั่นๆกลัวจะหมดไม่ได้ทาน พนักงานบอกมีๆ โหรีบสั่งรายการแรกเลยอ่ะค่ะ 555+ วันนี้ที่สั่งดังนี้
  1.ตับปลาทูผัดฉ่า อร่อยในสามโลก ฟิน อร่อยมาก จริงๆมีผัดขิงด้วยแต่ไม่คุ้นเด๋วมาลองใหม่ค่ะ ยังงัยก็มาแน่นอน
  2.ปลาทูทอดราดน้ำปลา อร่อยปลาสด เนื้อฟูนุ่มหัวเหอไม่เหลือค่ะกรอบดี อิอิ 
  3.หมึกผัดผงกะหรี่ ปลาหมึกสดหวาน รสชาติดีอร่อย
  4.คะน้าปลาอินทรีย์ทอด คะน้าหวานดี สูตรปลาอินทรีย์สดนะคะก็โอเคค่ะ ^^
  5.ข้าว 4 จาน สามคน 
  6.น้ำขวดใหญ่ 1 น้ำแข็ง 1 
รวมค่าใช้จ่าย 630 ซึ่งราคาที่ไม่แพงเลยกับคุณภาพอาหารแบบนี้  สั่งข้าวเพิ่มเลยอ่ะ  เริ่ดค่ะ อิอิ